Lince común

O lince común, Lynx lynx, é unha especie de felino do xénero Lynx, o representante internacionalmente máis coñecido e o maior do seu xénero, chegando aos 135 cm de lonxitude e aos 35 kg de peso, é nativo de Europa e Asia. Habitou en Galicia, e mais no norte da Península Ibérica. A existencia do lince común en Galiza data de máis de 11 000 anos e tense constancia documentada dende finais do século XVII. Os nomes tradicionais que recibía eran o de lobo cerval ou lobo rabaz.Sarmiento recolleu xa en 1760 cinco nomes populares: lobo cerval, loberno, lubicán, lobo rabaz e tigre, denominacións que pasaron a outros vocabularios e dicionarios posteriores. Comenta que o nome de tigre "es falso, pues no hay tigres en Europa, pero se llama tigre porque tiene la piel manchada". Engade que "Los 4 nombres primeros, aunque comienzan con lobo, sólo aluden a su voracidad, no a que sea el animal del género lobo, pues sólo lo es del género gato" (Sarmiento, carta 159, de 6 de xuño de 1760). Eladio Rodríguez explica que "el nombre de lobo cerval viénele de ser su grito parecido al de los ciervos".

 Distribución e subespecies 

230px|miniatura|Lince común da subespecie wrangeli.

 L. l. lynx: subespecie difundida por Escandinavia, Finlandia, Países bálticos, Polonia, Belarús, gran parte de Rusia e Siberia Occidental.
 L. l. carpathicus: Subespecie centroeuropea, orixinalmente esparexida de Gran Bretaña ao Mar Negro pero que agora está reducida a algunhas áreas montañosas de Romanía, Eslovaquia, Croacia, República Checa, Eslovenia e Suíza, con algunhas áreas en Italia, Alemaña, Austria e Ucraína. Mais tamén se reintroduciu recentemente nos Alpes franceses.
 L. l. martinoi: Península balcánica.
 L. l. dinniki: Cáucaso, Turquía e noroeste de Irán.
 L. l. isabellinus: Tíbet, montes Tian Shan e outras áreas montañosas de Asia Central.
 L. l. wardi: Rexión do Altai.
 L. l. kozlovi: Ao sueste do lago Baikal.
 L. l. wrangeli: Siberia Oriental, península de Kamchatka e zonas limítrofes de Mongolia e Manchuria. É a subespecie máis abondosa, á que pertencen máis do 80% dos linces comúns actuais.
 L. l. stroganovi: Rexión do río Amur e a illa de Sakhalin, chegando ata Corea do Norte e a península de Liaoning.
 L. l. sardiniae extinguida cara 1967, habitaba Sardeña e poida que tamén Córsega.

 Notas 

Categoría:Felinos
Categoría:Mamíferos de Europa
Categoría:Mamíferos de Asia
Categoría:Animais descritos en 1758
Categoría:Taxons descritos por Linné